Solomija Pavlõtško

Solomija Dmõtrivna Pavlõtško (ukraina keeles Соломія Дмитрівна Павличко; 15. detsember 1958 Lviv – 31. detsember 1999 Kiiev) oli Ukraina kirjandusteadlane, publitsist, feminismiuurija ja tõlkija.

Elulugu

Solomija Pavlõtško isa oli Ukraina luuletaja ning diplomaat Dmõtro Pavlõtško. Solomija lõpetas Kiievi ülikooli romaani-germaani keelte osakonna inglise ja prantsuse keele erialal ning kaitses 1984. aastal kandidaadiväitekirja inglise kirjanduses.Vitaly Chernetsky, 'Pavlychko, Solomea (Solomiia) Dmytrivna', Who's Who in Contemporary Women's Writing, ed. Jane Eldredge Miller, Routledge, 2001, p. 253 1985. aastast töötas ta Ukraina NSV Teaduste Akadeemia Tarass Ševtšenko nimelises Kirjanduse Instituudis. Ta oli filoloogiadoktor, professor Kiievi-Mogõla Akadeemias ning Ukraina Kirjanike Liidu liige. Ta oli külalisprofessor Alberta Ülikoolis ning Harvardi Ülikoolis, kus oli Fulbrighti stipendiaat. 1992. aastast oli ta Kiievi kirjastuse Osnovõ toimetuskolleegiumi juht.

Pavlõtško kirjutas raamatuid Ameerika romantismist, Byronist, tänapäevasest inglise romaanist ning modernismist Ukraina kirjanduses. 1992. aastal avaldati inglise keeles tema memuaarid Ukraina esimestest iseseisvusaastatest 1990–1991 "Kirjad Kiievist" ("Letters from Kiev"). Ta oli viljakas tõlkija, kes tõlkis ukraina keelde muuhulgas William Goldingu "Kärbeste isanda" ja D. H. Lawrence'i "Leedi Chatterley armukese". Samuti osales ta Maailmapanga ja UNESCO arengumaade kõrghariduse rakkerühma töös, mille aruanne avaldati 2000. aasta veebruaris.Higher Education in Developing Countries Lõpetamata jäi Pavlõtško biograafia Ukraina poeedist ja orientalistist Agatangel Krõmskõist ("Націоналізм, сексуальність, орієнталізм. Складний світ Агатангела Кримского", Kiiev, 2000).

Ukraina kirjanduse rolli maailmakirjanduses pidas Pavlõtsko tagasihoidlikuks, kuid suhtus selle tulevikku lootusrikkalt. 1998. aastal kirjutas ta: "Millisel kohal näen ma ukraina kirjandust maailmakirjanduses? Kahjuks mitte just silmapaistvat. Ta on vähetuntud isegi slaavi maades, veel vähem germaani ja romaani riikides. Ehkki praegu toimub palju muutusi... ja perspektiivis saavad ukraina parimad kirjandusteosed tuntuks. Ei maksa loota, et nii mõjukateks kui näiteks Lev Tolstoi, Marcel Prousti või Thomas Manni teosed. Need on väga tähelepanuväärsed kujud, kellesarnaseid meil ei ole. Seni veel ei ole. Kuid ajalugu pole veel lõppenud. Ja meil on kõik alles ees."

Pavlõtško suri majapidamisgaasimürgistusse.

Teoseid
 "Філософська поезія американського романтизму" ("Ameerika romantismi filosoofiline luule", ukraina keeles, Kiiev, 1988)
 "Байрон. Нарис життя і творчостi" ("Byron: tema elu ja teosed", ukraina keeles, Kiiev, 1989)
 ""Letters from Kyiv" ("Kirjad Kiievist", inglise keeles, Edmonton, 1992)
 "Лабіринти мислення. Інтелектуальний роман сучасної Великобританії" ("Mõttelabürindid: Suurbritannia tänapäeva intellektuaalne romaan", ukraina keeles, Kiiev, 1993)
 "Дискурс модернізму в українській літературі" ("Modernismi diskursus ukraina kirjanduses", 1997, 2. trükk 1999)

Viited

Välislingid
 Pavlõtško raamatud Kanada Ukraina-uuringute Instituudi kirjastuse kodulehel (Canadian Institute of Ukrainian Studies (CIUS) Press)
 "Post-Soviet Women: from the Baltic to Central Asia" Google books
 "Women in Russia and Ukraine" Cambridge Catalogue 
 "Feminism, intellectuals and the formation of micro-publics in postcommunist Ukraine"
 Solomea Pavlychko Stipend Pledge Form, University of Toronto
 "Being a Woman in Ukraine"
 Nekroloog, The Ukrainian Weekly
 Людмила Таран «Стріла Соломії Павличко» // «Дзеркало тижня», № 47, 13 грудня 2008
 Олексій Коваленко «Sole Mio» // «Дзеркало тижня», № 24, 24 червня 2006
 Світлана Матвієнко «Спостереження дискурсу» // «Дзеркало тижня», № 26, 13 липня 2002
 Віталій Портников «Квітень. Соломія Павличко» // «Дзеркало тижня», № 13, 31 березня 2001
 Людмила Таран «Соломия Павлычко: собственной жизни хозяйка» // «Дзеркало тижня», № 31, 7 серпня 1999
 Юрій Андрухович «Пам'яті Соломії» // «День», № 1, вівторок, 11 січня 2000
 Соломія Павличко: «Фемінізм — непоганий інструмент, щоб назвати речі своїми іменами» // «День», № 110, субота, 13 червня 1998
 «Спогади про Соломію Павличко» / упорядкув. тексту В. Кирилова; ред. М. Москаленко. — К: Видавництво Соломії Павличко «Основи», 2006. — 424 с., 14 арк. фотоіл.: фотіл. —  — ISBN 966-500-245-7

Kategooria:Ukraina teadlased
Kategooria:Kirjanduskriitikud
Kategooria:Ukraina tõlkijad
Kategooria:Kiievi ülikooli vilistlased
Kategooria:Sündinud 1958
Kategooria:Surnud 1999